==Landsholdskarriere==
[[Fil:Steven Gerrard and Federico Balzaretti England-Italy Euro 2012.jpg|thumb|left|Gerrard og [[Federico Balzaretti]] ved [[Europamesterskabet i fodbold 2012|EM 2012]]]]
===U/21-landsholdet===
I august 1999 debuterede Gerrard for [[Englands U/21-fodboldlandshold|Englands U/21-landshold]] i en kamp mod [[Luxembourgs U/21 fodboldlandshold|Luxembourg]]. Han scorede i kampen<ref name="factfile" /> og havde yderligere tre optrædener for U/21-landsholdet, hvori han dog ikke scorede.
===Seniorlandsholdet===
Gerrard fik sin debut for [[Englands fodboldlandshold|Englands seniorlandshold]] mod [[Ukraines fodboldlandshold|Ukraine]] i en 2-0 sejr den 31. maj 2000. Gerrard kom med til [[Europamesterskabet i fodbold 2000|EM 2000]] senere på året, men nåede kun at spille en kamp ved mesterskabet. England vandt kampen 1-0 over [[Tysklands fodboldlandshold|Tyskland]], men røg alligevel ud af gruppespillet. Den 1. september 2001 scorede Gerrard sit første landsholdsmål i Englands 5-1 sejr over Tyskland i en kvalifikationskamp til [[VM i fodbold 2002|VM 2002]]. Selvom England kvalificerede sig til slutrunden, måtte Gerrard trække sig fra truppen, grundet en lyskeskade han pådrog sig mod [[Ipswich Town F.C.|Ipswich Town]] i Liverpools sidste sæsonkamp.
Levende_personer Religion